Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
23 เม.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 3.61 จุด (0.22%) ปิดภาคเช้าที่ 1,677.09 จุด ด้วยมูลค่าการซื้อขาย 22,270.64 ล้านบาท
Most Positive Impact: PTT (+1.4 จุด), PTTEP (+1.36 จุด), ADVANC (+0.58 จุด)
Most Negative Impact: KTB (-0.68 จุด), BBL (-0.56 จุด), IVL (-0.41 จุด)
ตลาดหุ้นไทยถูกผลักดันโดยกลุ่ม พลังงาน(+2.94 จุด) สื่อสาร(+0.74 จุด) และกลุ่มอาหาร(+0.71 จุด) ส่วนกลุ่มที่กดดันดัชนี ได้แก่ กลุ่มธนาคาร(-1.04 จุด) ปิโตรฯ(-0.33 จุด) วัสดุก่อสร้าง(-0.29 จุด)
ตลาดหุ้นต่างประเทศส่วนใหญ่มีทิศทางการเคลื่อนไหวไปในทางบวก ได้แก่ อินโดนีเซีย(+0.69%) จีน(+0.27%) อินเดีย(+0.17%) ไต้หวัน(+0.17%) ส่วนตลาดที่ปรับตัวลดลง ได้แก่ ฟิลิปปินส์(-0.71%)
ตลาดหุ้นจีนช่วงเช้าอ่อนตัวลงจากความกังวลว่าจีนจะชะลอการใช้มาตรการกระตุ้นเศรษฐกิจขนาดใหญ่ เนื่องจากเศรษฐกิจเริ่มมีเสถียรภาพมากขึ้น ทั้งนี้ช่วงบ่ายตลาดหุ้นจีนเริ่มรีบาวด์ขึ้นมาได้ ส่งผลให้ตลาดหุ้นอื่นๆในภูมิภาคปรับตัวเพิ่มขึ้นตาม
แนวโน้มตลาดบ่าย
ภาคบ่าย SET Index น่าจะแกว่งตัวโดยมีกรอบบนที่จำกัดอยู่ที่ 1,680 จุด ทั้งนี้แรงผลักดันจากกลุ่มพลังงานหลังราคาน้ำมันดิบ WTI และ Brent ปรับตัวเพิ่มขึ้นต่อเนื่องจะหนุนนำดัชนีในภาคบ่ายต่อ อย่างไรก็ดียังมองว่าประเด็นการเมืองในประเทศจะเป็นปัจจัยที่จำกัดการปรับขึ้นของดัชนี
หุ้นแนะนำภาคบ่ายเลือก SYNEX คาดว่ากำไรจะเติบโตขึ้นอย่างแข็งแกร่งในปี 2562 โดยได้แรงหนุนมาจากแผนการของบริษัทฯในการนำเข้าสินค้าใหม่อีก 7 ชนิดและยอดขายสมาร์ทโฟนที่จะเติบโตอย่างแข็งแกร่ง ทั้งนี้ราคาตลาดปัจจุบันยังถือว่าอยู่ในระดับที่ไม่แพงด้วย Fwd PE ที่ 11.4 เท่า จึงแนะนำ “ซื้อ” โดยมีราคาพื้นฐานที่ 16.00 บาท
ประเด็นเศรษฐกิจที่น่าติดตามในสัปดาห์นี้ วันพุธติดตามรายงานประจำเดือนของธนาคารกลางยุโรป ต่อด้วยสินค้าคงคลังน้ำมันดิบประจำสัปดาห์ของสหรัฐฯ วันพฤหัสฯสหรัฐฯจะมีการรายงานยอดคำสั่งซื้อสินค้าคงทนประจำเดือนมี.ค. สุดท้ายวันศุกร์ติดตาม GDP ไตรมาส 1 ของสหรัฐฯ โดยตลาดคาดการณ์ 2.2% QoQ
หุ้นแนะนำ GLOBAL QH PTTEP